CELEX: 52015PC0456
Language: sl
Date: 2015-09-16
Title: Predlog SKLEP SVETA o stališčih, ki jih Unija zavzame v Pododboru za trgovino in trajnostni razvoj in Pridružitvenem odboru v trgovinski sestavi, ustanovljenem s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicam na eni strani ter Gruzijo na drugi strani

EVROPSKA KOMISIJA
            Bruselj, 16.9.2015
            COM(2015) 456 final
            2015/0206(NLE)
            Predlog
            SKLEP SVETA
            o stališčih, ki jih Unija zavzame v Pododboru za trgovino in trajnostni razvoj in Pridružitvenem odboru v trgovinski sestavi, ustanovljenem s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicam na eni strani ter Gruzijo na drugi strani
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               Razlogi za predlog in njegovi cilji
            
            
               Priloženi predlog je pravni instrument za določitev stališč, ki naj se v imenu Unije zastopajo v organu, ustanovljenem s pridružitvenim sporazumom med Unijo in tretjo državo. Nanaša se zlasti na izvajanje Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani (v nadaljnjem besedilu: Sporazum). 
            
            
               Pridružitveni sporazum je bil podpisan 27. junija 2014 in se od 1. septembra 2014 uporablja začasno, dokler ga države članice ne ratificirajo. Sklep Sveta 2014/494/EU z dne 16. junija 2014
                  1
                je odobril podpis Sporazuma v imenu Evropske unije in Evropske skupnosti za atomsko energijo in njunih držav članic ter začasno uporabo nekaterih določb Sporazuma. 
            
            
               S Sporazumom je bil ustanovljen Pridružitveni odbor v trgovinski sestavi, ki spremlja izvajanje naslova IV (Trgovina in z njo povezane zadeve) Sporazuma in rešuje s tem povezana vprašanja. Kot določa člen 268 Sporazuma, mora ta odbor pripraviti seznam arbitrov, da bi se zagotovilo pravilno delovanje mehanizma za reševanje sporov. 
            
            
               Sporazum predvideva tudi ustanovitev Pododbora za trgovino in trajnostni razvoj, ki naj bi ponovno potrdil zavezo obeh pogodbenic Sporazuma, da si bosta prizadevali za trajnostni razvoj, ter priznal, da so gospodarski razvoj in socialni razvoj ter varstvo okolja njegovi temeljni deli, ki so medsebojno odvisni in se vzajemno krepijo. 
               
            
               Na podlagi člena 243 Sporazuma Pododbor za trgovino in trajnostni razvoj na svojem prvem sestanku pripravi seznam posameznikov, ki so pripravljeni in sposobni delovati kot strokovnjaki v postopkih skupine izvedencev na področju trgovine in trajnostnega razvoja.
            
            
               Usklajenost z obstoječimi določbami na področju politike
            
            
               Ta predlog izvaja skupno trgovinsko politiko Unije v odnosu do države vzhodnega partnerstva na podlagi določb zgoraj navedenega pridružitvenega sporazuma. Cilj predloga je vzpostavitev potrebnih institucionalnih instrumentov, ki bodo Uniji in Gruziji omogočili učinkovito obravnavanje dvostranskih sporov glede uporabe in razlage Sporazuma. Predlog je skladen s pristopom Unije do pravil o reševanju sporov, o katerih se je dogovorila ali jih izvaja v okviru prostotrgovinskih sporazumov z drugimi trgovskimi partnerji. Skladen je tudi s pristopom Unije do trgovine in trajnostnega razvoja.
            
            
               Usklajenost z drugimi politikami Unije
            
            
               Ta predlog je skladen z drugimi zunanjimi politikami Unije in jih dopolnjuje, kar velja zlasti za evropsko sosedsko politiko in politiko razvojnega sodelovanja v odnosu do Gruzije.
            
            
               2.Pravna podlaga, subsidiarnost in sorazmernost
            
            
               Pravna podlaga
            
            
               Pravna podlaga za določitev stališča, ki naj se v imenu Unije zastopa v odborih, ustanovljenih s Pridružitvenim sporazumom med Unijo in Gruzijo, je Pogodba o delovanju Evropske unije, zlasti člen 207(4) v povezavi s členom 218(9) Pogodbe. 
            
            
               Subsidiarnost (za neizključno pristojnost)
            
            
               Skupna trgovinska politika je v skladu s členom 3 PDEU opredeljena kot izključna pristojnost Unije. Zato se načelo subsidiarnosti ne uporablja.
            
            
               Sorazmernost
            
            
               Ta predlog je nujen za izvajanje mednarodnih zavez Unije, določenih v Sporazumu. 
            
         
         
            
               Izbira instrumentov
            
            
               Ta predlog je v skladu s členom 218(9) PDEU, ki predvideva sprejetje sklepov v Svetu. Drug pravni instrument, ki bi se lahko uporabil za dosego cilja tega predloga, ne obstaja. 
            
            
               3.REZULTATI NAKNADNIH OCEN, POSVETOVANJ Z DELEŽNIKI IN OCEN UČINKA 
            
            
               Naknadne ocene in preverjanja ustreznosti obstoječe zakonodaje
            
            
               Ni relevantno.
            
            
               Posvetovanja z deležniki
            
            
               Posvetovanja z deležniki niso relevantna za ta predlog.
            
            
               Zbiranje in uporaba strokovnih mnenj
            
            
               Komisija je upoštevala prispevek držav članic, ki so v zadnjih letih predlagale državljane Unije, ki so primerni za arbitre in sposobni delovati kot arbitri v sporih v zvezi s trgovinskimi sporazumi Unije.
            
            
               Ocena učinka
            
            
               Predlog se nanaša na izvajanje institucionalnih vidikov Pridružitvenega sporazuma med Unijo in Gruzijo, zlasti naslova IV Sporazuma glede trgovine in z njo povezanih zadev. Predlog nima nobenega učinka na ekonomsko, socialno ali okoljsko politiko Unije. Pridružitveni sporazum se od 1. septembra 2014 uporablja začasno, njegovo izvajanje pa je šele v zelo zgodnji fazi. 
            
            
               Ustreznost in poenostavitev predpisov
            
            
               Pridružitveni sporazum med Unijo in Gruzijo ni predmet postopkov programa ustreznosti in uspešnosti predpisov (REFIT), ne pomeni nobenih stroškov za mala in srednja podjetja (MSP) ter ne sproža nobenih vprašanj z vidika digitalnega okolja. 
            
            
               Temeljne pravice
            
            
               Predlog nima posledic za varstvo temeljnih pravic. 
            
            
               4.PRORAČUNSKE POSLEDICE
            
            
               Ni relevantno.
            
            
               5.DRUGI ELEMENTI
            
            
               Izvedbeni načrti in ureditve spremljanja, ocenjevanja in poročanja
            
            
               Izvajanje Pridružitvenega sporazuma redno preverja Pridružitveni svet EU-Gruzija. Evropska komisija se je prav tako zavezala, da bo Evropskemu parlamentu vsako leto poročala o izvajanju naslova IV (Trgovina in z njo povezane zadeve) Sporazuma kot tudi o elementih, vključenih v ta predlog.
            
         
         
            
               Obrazložitveni dokumenti (za direktive)
            
            
               Ni relevantno.
            
            
               Podrobna obrazložitev specifičnih določb predloga
            
            
               Cilj predloga je sprejetje stališča Unije glede izvajanja trgovinskega dela Pridružitvenega sporazuma med Unijo in Gruzijo. Naslov IV (Trgovina in z njo povezane zadeve) navedenega sporazuma vključuje poglavje 14 (Reševanje sporov), ki določa mehanizem za reševanje s trgovino povezanih sporov med pogodbenicama Sporazuma glede uporabe ali razlage trgovinskega dela navedenega sporazuma. Arbitražni postopek iz poglavja 14 določa, da pogodbenica, ki je vložila pritožbo, lahko zahteva ustanovitev arbitražnega sveta za razrešitev dvostranskega spora. Člen 268 Sporazuma določa pravila za sestavo arbitražnega sveta. Sporazum predvideva pripravo seznama usposobljenih posameznikov, ki lahko delujejo kot arbitri. V skladu s tem se je Unija z Vlado Gruzije posvetovala o osnutku seznama arbitrov, ki so pripravljeni in sposobni delovati v arbitražnem svetu, seznam pa vključuje pet kandidatov za arbitre iz Unije, pet kandidatov za arbitre iz Gruzije in pet državljanov tretjih držav, ki lahko delujejo kot predsedniki arbitražnega sveta. Seznam se bo uporabljal v primerih, ko bo potrebna ustanovitev arbitražnega sveta.
            
            
               Naslov IV (Trgovina in z njo povezane zadeve) navedenega sporazuma vključuje tudi poglavje 13 (Trgovina in trajnostni razvoj), ki določa, da se obe pogodbenici Sporazuma zavežeta, da bosta spodbujali razvoj mednarodne trgovine na način, ki bo prispeval k trajnostnemu razvoju, da se zagotovi, da bo ta cilj vključen in se bo odražal na vseh ravneh njunih trgovinskih odnosov. Pogodbenici si s posvetovanji na vladni ravni prizadevata za obojestransko zadovoljivo rešitev vseh drugih vprašanj, ki se lahko pojavijo. Če ena pogodbenica meni, da zadeva ni bila zadovoljivo rešena s posvetovanji na vladni ravni, Sporazum določa, da lahko pogodbenica zahteva, da se skupina strokovnjakov sestane in preuči zadevo. Člen 243(3) Sporazuma določa, da Pododbor za trgovino in trajnostni razvoj določi seznam vsaj 15 posameznikov, ki so pripravljeni in sposobni delovati kot strokovnjaki v postopkih skupine –
            
            
               2015/0206 (NLE)
            
            
               Predlog
            
            
               SKLEP SVETA
            
            
               o stališčih, ki jih Unija zavzame v Pododboru za trgovino in trajnostni razvoj in Pridružitvenem odboru v trgovinski sestavi, ustanovljenem s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicam na eni strani ter Gruzijo na drugi strani
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, zlasti prvega pododstavka člena 207(4) v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Člen 431(3) in (4) Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani (v nadaljnjem besedilu: Sporazum) določa začasno uporabo delov Sporazuma.
            
            
               (2)Člen 3 Sklepa Sveta 2014/494/EU
                  2
                z dne 16. junija 2014 določa, katere določbe Sporazuma se uporabljajo začasno, vključno z določbami o ustanovitvi in delovanju Pododbora za trgovino in trajnostni razvoj in Pridružitvenega odbora v trgovinski sestavi, ter določbami na področju trgovine in trajnostnega razvoja ter reševanja sporov. 
            
            
               (3)Člen 240 Sporazuma določa, da Pododbor za trgovino in trajnostni razvoj sprejme svoj poslovnik.
            
            
               (4)Člen 243 Sporazuma določa, da Pododbor za trgovino in trajnostni razvoj na svojem prvem sestanku pripravi seznam posameznikov, ki so pripravljeni in sposobni delovati kot strokovnjaki v postopkih skupine na področju trgovine in trajnostnega razvoja. 
            
            
               (5)Člen 268 Sporazuma določa, da se mora Pridružitveni odbor v trgovinski sestavi v šestih mesecih od začetka začasne uporabe Sporazuma dogovoriti o seznamu posameznikov, ki bodo služili kot arbitri v postopkih reševanja sporov.
            
            
               (6)Zato je primerno, da se določijo stališča Unije glede poslovnika Pododbora za trgovino in trajnostni razvoj in seznama posameznikov, ki so pripravljeni in sposobni delovati kot strokovnjaki v postopkih skupine na področju trgovine in trajnostnega razvoja, ki ju sprejme navedeni pododbor, in glede seznama posameznikov, ki bodo delovali kot arbitri v reševanju sporov, ki ga sprejme Pridružitveni odbor v trgovinski sestavi –
            
            
               SPREJEL NASLEDNJI SKLEP: 
            
         
         
            
               Člen 1
            
            
               1.Stališče, ki ga Unija zavzame v Pododboru za trgovino in trajnostni razvoj, ustanovljenem s členom 240 Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani, v zvezi s sprejetjem poslovnika Pododbora za trgovino in trajnostni razvoj ter seznama posameznikov, ki so pripravljeni in sposobni delovati kot strokovnjaki v postopkih skupine na področju trgovine in trajnostnega razvoja, temelji na osnutku sklepa navedenega pododbora, ki je priložen k temu sklepu.
            
            
               2.Predstavniki Unije v Pododboru za trgovino in trajnostni razvoj se lahko dogovorijo o manjših spremembah osnutka sklepa brez nadaljnjega sklepa Sveta.
            
            
               Člen 2
            
            
               1.Stališče, ki ga Unija zavzame v Pridružitvenem odboru v trgovinski sestavi, ustanovljenem s členom 408 Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani, v zvezi s sprejetjem seznama posameznikov, ki bodo delovali kot arbitri v reševanju sporov, temelji na osnutku sklepa navedenega odbora, ki je priložen k temu sklepu.
            
            
               2.Predstavniki Unije v Pridružitvenem odboru v trgovinski sestavi se lahko dogovorijo o manjših spremembah osnutka sklepa brez nadaljnjega sklepa Sveta.
            
            
               Člen 3
            
            
               Ta sklep začne veljati na dan sprejetja.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  UL L 261, 30.8.2014, str. 1.
               
               
                  
                     (2)
                  Sklep Sveta z dne 16. junija 2014 o podpisu Pridružitvenega sporazuma med Evropsko unijo in Evropsko skupnostjo za atomsko energijo ter njunimi državami članicami na eni strani in Gruzijo na drugi strani, v imenu Evropske unije, in njegovi začasni uporabi (UL L 261, 30.8.2014, str. 1). 
               
            
      
    ---documentbreak--- 
      
         
               EVROPSKA KOMISIJA
            Bruselj, 16.9.2015
            COM(2015) 456 final
            PRILOGA
            k
            predlogu sklepa Sveta
            o stališčih, ki jih Unija zavzame v Pododboru za trgovino in trajnostni razvoj in Pridružitvenem odboru v trgovinski sestavi, ustanovljenem s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicam na eni strani ter Gruzijo na drugi strani
            
               
         
         
            
               OSNUTEK
            
            
               SKLEP št. 1/2015 PODODBORA ZA TRGOVINO IN TRAJNOSTNI RAZVOJ
                  EU-GRUZIJA
            
            
               z dne ... 2015
            
            
               o sprejetju poslovnika
            
            
               PODODBOR ZA TRGOVINO IN TRAJNOSTNI RAZVOJ EU-GRUZIJA JE – 
            
            
               ob upoštevanju Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani (v nadaljnjem besedilu: Sporazum), zlasti člena 240 Sporazuma,
            
            
               ob upoštevanju naslednjega:
            
            
               (1)V skladu s členom 431 Sporazuma se nekateri deli Sporazuma uporabljajo začasno od 1. septembra 2014. 
            
            
               (2)Člen 240 Sporazuma določa, da Pododbor za trgovino in trajnostni razvoj nadzoruje izvajanje poglavja 13 (Trgovina in trajnostni razvoj) naslova IV (Trgovina in z njo povezane zadeve) Sporazuma. 
            
            
               (3)Člen 240(3) Sporazuma določa, da Pododbor za trgovino in trajnostni razvoj sprejme svoj poslovnik – 
            
            
               SKLENIL: 
            
            
               Člen 1
            
            
               Sprejme se poslovnik Pododbora za trgovino in trajnostni razvoj, kakor je določen v Dodatku.
            
            
               Člen 2
            
            
               Ta sklep začne veljati na dan sprejetja.
            
            
               V …, … 
            
            
                     
                  
                  
                     
                        Za Pododbor za trgovino in trajnostni razvoj
                     
                  
               
                     
                  
                  
                     
                        Predsednik
                     
                  
               
               Dodatek 
            
            
               Poslovnik Pododbora za trgovino in trajnostni razvoj EU–Gruzija 
            
         
         
            
               Člen 1
            
            
               Splošne določbe
            
            
               1.Pododbor za trgovino in trajnostni razvoj, ustanovljen v skladu s členom 240 Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani (v nadaljnjem besedilu: Sporazum), pomaga Pridružitvenemu odboru v trgovinski sestavi, kot je določeno v členu 408(4) Sporazuma, pri opravljanju njegovih nalog. 
            
            
               2.Pododbor za trgovino in trajnostni razvoj opravlja naloge, določene v poglavju 13 (Trgovina in trajnostni razvoj) naslova IV (Trgovina in z njo povezane zadeve) Sporazuma. 
            
            
               3.Pododbor za trgovino in trajnostni razvoj sestavljajo predstavniki Evropske komisije in Gruzije, ki so odgovorni za zadeve, povezane s trgovino in trajnostnim razvojem.
            
            
               4.Predstavnik Evropske komisije oziroma Gruzije, ki je pristojen za zadeve, povezane s trgovino in trajnostnim razvojem, deluje kot predsednik Pododbora za trgovino in trajnostni razvoj v skladu s členom 2.
            
            
               5.Pomen izraza „pogodbenici“ v tem poslovniku je določen v členu 428 Sporazuma.
            
            
               Člen 2
            
            
               Posebne določbe
            
            
               1.Uporabljajo se členi od 2 do 14 poslovnika Pridružitvenega odbora EU-Gruzija, če v navedenem poslovniku ni določeno drugače. 
            
            
               2.Sklicevanje na Pridružitveni svet se razume kot sklicevanje na Pridružitveni odbor v trgovinski sestavi. Sklicevanje na Pridružitveni odbor ali na Pridružitveni odbor v trgovinski sestavi se razume kot sklicevanje na Pododbor za trgovino in trajnostni razvoj.
            
            
               Člen 3
            
            
               Zasedanja
            
            
               Pododbor za trgovino in trajnostni razvoj se sestane po potrebi. Pogodbenici si prizadevata, da se sestaneta enkrat na leto.
            
            
               Člen 4
            
            
               Spremembe poslovnika
            
            
               Ta poslovnik se lahko spremeni s sklepom Pododbora za trgovino in trajnostni razvoj EU-Gruzija v skladu s členom 240 Sporazuma.
            
            
               OSNUTEK
            
            
               SKLEP št. 2/2015 Pododbora za trgovino in trajnostni razvoj EU-GRUZIJA 
            
            
               z dne ... 2015
            
         
         
            
               o sprejetju seznama strokovnjakov za trgovino in trajnostni razvoj
            
            
               PODODBOR ZA TRGOVINO IN TRAJNOSTNI RAZVOJ EU-GRUZIJA JE – 
            
            
               ob upoštevanju Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani (v nadaljnjem besedilu: Sporazum), zlasti člena 243 Sporazuma,
            
            
               ob upoštevanju naslednjega:
            
            
               (1)V skladu s členom 431 Sporazuma se nekateri deli Sporazuma uporabljajo začasno od 1. septembra 2014. 
            
            
               (2)Člen 243(3) Sporazuma določa, da Pododbor za trgovino in trajnostni razvoj določi seznam vsaj 15 posameznikov, ki so pripravljeni in sposobni delovati kot strokovnjaki v postopkih skupine – 
            
            
               SKLENIL: 
            
            
               Člen 1
            
            
               Seznam posameznikov, ki so pripravljeni in sposobni delovati kot strokovnjaki v postopkih skupine za namene člena 243 Sporazuma, je določen v Dodatku k temu sklepu.
            
            
               Člen 2
            
            
               Ta sklep začne veljati na dan sprejetja.
            
            
               V …, … 
            
            
                     
                  
                  
                     
                        Za Pododbor za trgovino in trajnostni razvoj
                     
                  
               
                     
                  
                  
                     
                        Predsednik
                     
                  
               
               Dodatek
            
            
               SEZNAM STROKOVNJAKOV ZA TRGOVINO IN TRAJNOSTNI RAZVOJ 
            
            
               Strokovnjaki, ki jih predlaga Gruzija 
            
            
               1.
                     Nata Sturua
            
            
               2.
                     David Kikodze
            
            
               3.
                     Marina Shvangiradze
            
            
               4.
                     Ilia Osepashvili
            
         
         
            
               5.
                     Roin Migriauli
            
            
               Strokovnjaki, ki jih predlaga EU 
            
            
               1.
                     Eddy Laurijssen
            
            
               2.
                     Jorge Cardona 
            
            
               3.
                     Karin Lukas 
            
            
               4.
                     Hélène Ruiz Fabri 
            
            
               5.
                     Laurence Boisson De Chazournes 
            
            
               6.
                     Geert Van Calster 
            
            
               Predsedniki 
            
            
               1.
                     Jill Murray (Avstralija)
            
            
               2.
                     Janice Bellace (ZDA)
            
            
               3.
                     Ross Wilson (Nova Zelandija)
            
            
               4.
                     Arthur Appleton (ZDA)
            
            
               5.
                     Nathalie Bernasconi (Švica)
            
            
               Osnutek 
            
            
               Sklep št. 3/2015 Pridružitvenega odbora v trgovinski sestavi EU-Gruzija
            
            
               z dne ... 2015 
            
            
               o sestavi seznama arbitrov iz člena 268(1) Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani
            
            
               Pridružitveni ODBOR V TRGOVINSKI SESTAVI JE –
            
            
               ob upoštevanju Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani (v nadaljnjem besedilu: Sporazum), podpisanega 27. junija 2014, zlasti člena 268(1) Sporazuma,
            
         
         
            
               ob upoštevanju naslednjega:
            
            
               (1)V skladu s členom 431 Sporazuma se nekateri deli Sporazuma uporabljajo začasno od 1. septembra 2014. 
            
            
               (2)Člen 408(3) Sporazuma določa, da je Pridružitveni odbor pooblaščen za sprejemanje odločitev, kot je določeno v Sporazumu.
            
            
               (3)Člen 268(1) Sporazuma določa, da Pridružitveni odbor v trgovinski sestavi pripravi seznam vsaj 15 posameznikov, ki so pripravljeni in sposobni delovati kot arbitri –
            
            
               SPREJEL NASLEDNJI SKLEP:
            
            
               Edini člen
            
            
               1.Seznami posameznikov, ki lahko delujejo kot arbitri za namene člena 268(1) Sporazuma, so določeni v Prilogi k temu sklepu.
            
            
               2.Ta sklep začne veljati na dan sprejetja.
            
            
               V …, ...
            
            
                     
                  
                  
                     
                        Pridružitveni odbor v trgovinski sestavi
                     
                  
               
                     
                  
                  
                     
                        Predsednik
                     
                  
               
               Dodatek
            
            
               SEZNAM ARBITROV 
            
            
               Arbitri, ki jih predlaga Gruzija 
            
            
               1.
                     Christian Häberli (Švica)
            
            
               2.
                     Donald McRae (Kanada)
            
            
               3.
                     John Adank (Nova Zelandija) 
            
            
               4.
                     Ronald Saborio (Kostarika)
            
            
               5.
                     Thomas Cottier (Švica)
            
            
               Arbitri, ki jih predlaga EU 
            
            
               1.
                     Claus–Dieter Ehlermann 
            
         
         
            
               2.
                     Giorgio Saccerdoti
            
            
               3.
                     Jacques Bourgeois
            
            
               4.
                     Pieter Jan Kuijper 
            
            
               5.
                     Ramon Torrent
            
            
               Predsedniki
            
            
               1.David Unterhalter (Južna Afrika)
            
            
               2.
                     Merit Janow (ZDA)
            
            
               3.
                     Helge Seland (Norveška)
            
            
               4.
                     Leora Blumberg (Južna Afrika)
            
            
               5.
                     William Davey (ZDA)